Diari Oficial de la Generalitat Valenciana


Sumari del DOGV 5091, del 13-09-2005 (2005/9848)

ORDE de 29 d'agost de 2005, de la Conselleria de Justícia i Administracions Públiques, per la qual s'aprova la dissolució de l'agrupació constituïda pels ajuntaments de Pinet i Benicolet.
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5091

Data del DOGV
:   13-09-2005

Secció del DOGV
:   II. AUTORITATS I PERSONAL - A) PLANTILLES ORGÀNIQUES I RELACIONS DE LLOCS DE TREBALL

Número del document
:   2005/9848


Data del document
:   29-08-2005

Organisme emissor
:   Conselleria de Justícia i Administracions Públiques

Tipus de document
:   Ordre

Descriptors 

:   * Benicolet
    * Pinet
    * administració local
    * contractació de personal
    * associació d'entitats locals

ORDE de 29 d'agost de 2005, de la Conselleria de Justícia i Administracions Públiques, per la qual s'aprova la dissolució de l'agrupació constituïda pels ajuntaments de Pinet i Benicolet. [2005/M9848]
  
L'Ajuntament de Pinet, que es troba agrupat amb l'Ajuntament de Benicolet per al sosteniment del lloc de Secretaria-Intervenció, en sessió plenària de data 25 de novembre de 2004, i per majoria absoluta, va acordar iniciar la dissolució de l'agrupació atenent l'escassa capacitat econòmica de l'Ajuntament.
  
Així mateix, acordà proposar l'exempció del lloc de Secretaria i que les funcions siguen exercides pel Servei d'Assistència de la Diputació Provincial de València.
  
Per la seua banda, l'Ajuntament de Benicolet, en sessió plenària de 10 de gener de 2005, acordà no aprovar la dissolució de l'agrupació, davant dels limitats recursos econòmics amb què compta l'Ajuntament.
  
El lloc de treball de Secretaria de l'agrupació es troba ocupat, amb caràcter definitiu, pel funcionari amb habilitació de caràcter nacional Enrique Ribera Piera.
  
En l'expedient queda acreditat que la població del municipi de Pinet és inferior a 500 habitants i el seu pressupost no supera els 120.202 euros
  
Sotmés l'acord a informació pública per espai de 30 dies, segons s'acredita en l'expedient, mitjançant anunci en el Butlletí Oficial de la Província de València, de 21 de febrer de 2005, número 43, no s'han produït reclamacions.
  
Per la Diputació Provincial de València, en sessió celebrada el dia el 28 de juny de 2005, s'ha emés un informe favorable a la dissolució de l'agrupació.
  
I d'acord amb les dades de població i pressupost que hi ha en aquest centre directiu, es procedent classificar el lloc de Secretaria de l'Ajuntament de Benicolet en classe tercera, a l'empara del que disposa l'article 2 c) del Reial Decret 1.732/1994, de 29 d'abril, sobre provisió de llocs de treball reservats a funcionaris d'administració local, amb habilitació de caràcter nacional.
  
En virtut d'això i fent ús de les competències atribuïdes en els articles 2.2 b), 4.2 i 15 del Decret 159/1997, de 29 d'abril, pel qual s'aprova el reglament regulador de les competències de la Generalitat Valenciana relatives als funcionaris d'administració local, amb habilitació de caràcter nacional.
  
ORDENE
  
Primer
  
Aprovar la dissolució de l'agrupació constituïda pels ajuntaments de Pinet i Benicolet, per al sosteniment en comú del lloc de Secretaria.
  
Segon
  
Eximir de l'obligació de mantindre el lloc de Secretaria a l'Ajuntament de Pinet. Les funcions reservades a tal lloc seran exercides pel Servei d'Assistència Tècnica de la Diputació Provincial de València.
  
Tercer
  
Crear i classificar el lloc de treball de Secretaria de l'Ajuntament de Benicolet en classe tercera, i adscriure a este Enrique Ribera Piera.
  
Contra aquesta orde, que posa fi a la via administrativa, es podrà interposar recurs contenciós administratiu davant del Jutjat Contenciós Administratiu de València o davant del jutjat contenciós administratiu en la circumscripció de la qual tinga el demandant el seu domicili, en el termini de dos mesos, comptadors des de l'endemà de la seua publicació. Tot això de conformitat amb el que estableixen els articles 116 i 117 de la Llei 30/1992, de 26 de novembre, de Règim Jurídic de les Administracions Publiques i del Procediment Administratiu Comú, i els articles 8, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjudici que s'utilitze qualsevol altra via que es considere adient.
  
València, 29 d'agost de 2005
  
El conseller de Justícia i Administracions Públiques,
  
MIGUEL PERALTA VIÑES